फलौदी में जन आक्रोश सभा आज, बैठक आयोजित
राष्ट्रीयजन अधिकार मंच जोधपुर के तत्वावधान में शुक्रवार को आदर्श नगर स्थित मरू शक्ति संगम मैदान में विशाल जन आक्रोश सभा का आयोजन होगा। मंच के संयोजक कन्हैयालाल व्यास ने बताया कि केरल में आए दिन राष्ट्रवादी विचारधारा के लोगों की हो रही हत्याओं के विरोध में सरकारों का ध्यानाकर्षण करने के लिए इस सभा का आयोजन किया जा रहा है। सभा में फलौदी, बाप, शेरगढ़, आऊ, लोहावट क्षेत्र से बड़ी संख्या में लोग भाग लेंगे। सभा को स्थानीय संतों के साथ अन्य वक्ताओं द्वारा संबोधित किया जाएगा। सभा में अधिकाधिक जनभागीदारी के लिए मंच सहित अन्य संगठनों द्वारा विभिन्न क्षेत्रों में गुरुवार को भी जनसंपर्क किया गया।
आक्रोशसभा के लिए बैठक आयोजित : सभाको लेकर गुरुवार को खारा गांव में आयोजित बैठक में अधिकाधिक जनभागीदारी निभाने को लेकर चर्चा हुई। इस अवसर पर पूनमचंद, भंवरलाल पालीवाल, करनाराम गोदारा, रामनारायण, भीखाराम मेघवाल, दमाराम, पूनाराम, भागीरथ, मोहनलाल पालीवाल, रावलराम, भंवरसिंह, बलवंताराम सहित अनेक ग्रामीण उपस्थित थे। शुक्रवार को खारा सहित आसपास के कई गांवों से लोग अपने-अपने वाहनों से सभा में भाग लेने के लिए फलौदी जाएंगे।
hin_Deva hin_Deva hin_Deva